{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Nacrtu Pravilnika o izmjenama i dopunama Pravilnika o zvanjima i svjedodžbama o osposobljenosti pomoraca_19092025"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"NEVENKA KOVAČ","PRAVILNIK O IZMJENAMA I DOPUNAMA PRAVILNIKA O ZVANJIMA I SVJEDODŽBAMA O OSPOSOBLJENOSTI POMORACA","Zasto obrazovne institucije koje nisu visoka ucilista,a imaju certificiran i odobren program za menadzere u zdravstvu od Ministarstva obrazovanja nisu pogodna za stjecanje menadzerskih kompetencija prema ovom prijedlogu Pravilnika? Oni ovakve programe provode duze od desetljeca,a prihvatljivima se navodi program npr.skole Drzave uprave u trajanju 60h. Sa 60h nastave moze se steci samo papir, ali ne i kompetencije koje ocekujemo od rukovoditelja u zdravstvu koji upravljaju sa 8.1% BDPa!!! Zasto pri stvaranju novih pravila (i Pravilnika) ne iskoristimo sve resurse koje vec imamo? Previse smo vremena vec izgubili (vecina zemalja u okruzenju ima odavno propisane zahtjeve za upravljackim kompetencijama u zdravstvu ne samo kroz podzakonske akte nego definirano Zakonom o zdravstvenoj zastiti). Zato apeliram da se iskoriste postojeci certificirani programi za menadzere u zdravstvu i da se obrazovne institucije koje ih pruzaju uvrste kao pogodni kandidati za ovo usavrsavanje u prijedlog novog Pravilnika.","Nije prihvaćen","Prijedlogom Pravilnika utvrđuje se minimalni standard za izvođenje programa izobrazbe „Temeljna sigurnost na brodu“, čime se isti usklađuje sa zahtjevima koji proizlaze iz odredbi izmjena i dopuna STCW Konvencije iz 2024. godine.\nNavedena Konvencija jasno propisuje način, obuhvat te tehničke i kadrovske uvjete pod kojima se mogu izvoditi programi izobrazbe pomoraca koji vode stjecanju svjedodžbi o osposobljenosti u pomorstvu.\nS obzirom na to, programi izobrazbe moraju biti odobreni od strane Ministarstva mora, prometa i infrastrukture kao nadležnog tijela i provoditi se u pomorskim učilištima koja ispunjavaju sve propisane standarde tehničke i kadrovske opremljenosti.\nUvjeti za stjecanje svjedodžbi o osposobljenosti detaljno su uređeni Pomorskim zakonikom i Pravilnikom o zvanjima i svjedodžbama o osposobljenosti pomoraca, a postupkom koji je istima utvrđen osigurava se da se izobrazba provodi isključivo u pomorskim učilištima koje ispunjavaju međunarodno propisane kriterije."]
[2,"DUBRAVKA VIDOSAVLJEVIĆ-VUČIĆ","PRAVILNIK O IZMJENAMA I DOPUNAMA PRAVILNIKA O ZVANJIMA I SVJEDODŽBAMA O OSPOSOBLJENOSTI POMORACA,\nČlanak 8.","Derogacija Naredbe o visini naknade za isprave i knjige koje izdaju lučke kapetanije, NN 5/2017 putem Pravilnika nije dopuštena.  Jedini zakonit način izmjene ili ukidanja odredbi Naredbe je nova Naredba ili izmjena/dopuna postojeće \nNaredbe u skladu s člankom 84. Zakona o lučkim kapetanijama (NN 118/2018).","Nije prihvaćen","Člankom 84. Zakona o lučkim kapetanijama („Narodne novine“, br. 118/18, 155/23) propisano je da do stupanja na snagu posebnog propisa kojim se, između ostaloga, uređuju i naknade za isprave i knjige koje izdaju lučke kapetanije, na snazi ostaje Naredba o visini naknade za isprave i knjige koje izdaju lučke kapetanije („Narodne novine“, br. 5/17.).\nS obzirom da je Pravilnik o zvanjima i svjedodžbama o osposobljenosti pomoraca poseban propis koji uređuje izdavanje svjedodžbi i vježbeničkih dnevnika od strane lučkih kapetanija, odredba o naknadi za izdavanje obrasca vježbeničkog dnevnika predstavlja sastavni dio materije koji treba biti uređen tim posebnim propisom, a ne izmjenom ili ukidanjem odredbi navedene Naredbe."]